kardosdrur/scandi-wiki huggingface dataset:
Docker

Docker har flere betydninger:

Steder
 Docker, Cumbria - England
 Docker, Lancashire, England
 Docker River eller Kaltukatjara - et sted i Northern Territory, Australien.

Andet
 Docker (efternavn)
 Dockers - et Levi Strauss & Co tøjbrand.
 Docker (software)

Se også
 Dock
Fimcap

Fimcap er en international paraplyorganisation for katolske ungdomsforeninger. I Fimcap er der 35 medlemsorganisationer i 33 europæiske, afrikanske, asiatiske og sydamerikanske lande. Det blev grundlagt i 1962 og er anerkendt af Det pavelige råd for lægfolket som en international katolsk organisation. Medlemsforeningen fra Danmark er FDF.

Historie 
I 1959 vedtog franske, belgiske og hollandske katolske ungdomsforeninger på et råd i Luzern for første gang en international fusion. Den første delegerede konference var i Tyskland i 1960, afholdt under den Internationale Eukaristiske Kongress i München. I oktober 1961 blev Fimcap grundlagt af elleve organisationer og formelt etableret i påsken 1962. Efter anerkendelse i 1976 af Det pavelige Råd for lægfolk at Fimcap er en "international katolsk organisation" og dermed medlem af rådsmødet.

Medlemsorganisationer

Medlemsorganisationer i Europa

Noter 

Ungdomsorganisationer
Kirkelige foreninger
FDF
Etableret i 1962
Romerskkatolske kirke
Afsnit af Huset på Christianshavn

Huset på Christianshavn er en dansk tv-serie i 84 afsnit produceret 1970-1977. Serien blev instrueret af Erik Balling, Tom Hedegaard og Ebbe Langberg og skrevet af flere forfattere, se nedenfor. Serien følger beboerne i ejendommen Amagergade 7 på Christianshavn i København. Mange tidstypiske emner tages op, iblandet komik.

Faste medvirkende

Sæson 1 (forår 1970)

Sæson 2 (efterår 1970)

Sæson 3 (efterår 1971)

Sæson 4 (vinter 1972)

Sæson 5 (efterår 1972)

Sæson 6 (forår 1973)

Sæson 7 (efterår 1973)

Sæson 8 (forår 1974)

Sæson 9 (efterår 1974)

Sæson 10 (forår 1975)

Sæson 11 (efterår 1975)

Sæson 12 (forår 1976)

Sæson 13 (efterår 1976)

Sæson 14 (efterår 1977)

Eksterne henvisninger

Noter 

Huset på Christianshavn
Huset på Christianshavn
Serra Gaúcha

Serra Gaúcha, The Gaucho Highlands, er den bjergrige region i den nordøstlige del af staten Rio Grande do Sul i det sydlige Brasilien.

Brasiliens geografi
Tour of the Alps

Tour of the Alps (indtil 2016 kendt som Giro del Trentino) er et italiensk etapeløb i landevejscykling som arrangeres hvert år i april. Løbet er blevet arrangeret siden 1962. Løbet er af UCI klassificeret med 2.Pro og er en del af UCI ProSeries.

Vindere

Noter: 1986-udgaven arrangeret som en holdkonkurrence under navnet Coppa Italia</small>

Eksterne henvisninger
 Officielle hjemmeside
 Cycling Archives.com
Kasseburg

Kasseburg er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kasseburg ligger ni kilometer nord for Schwarzenbek og ca. 25 km øst for Hamborg. Motorvejen A24, der forbinder Hamborg og Berlin, krydser kommunen i øst-vestlig retning. Bundesstraße 404 fra Kiel til Lüneburg krydser kommunen i nord-sydlig retning.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Köthel (Lauenburg)

Köthel er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Köthel ligger omkring 16 km nordvest for Schwarzenbek og ca. 32 km øst for Hamborg.

Byen gennemløbes af floden Bille der deler den i to, med Köthel i Stormarn mod vest.

Eksterne kilder/henvisninger 

  
 Fælles websted for begge kommuner
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Giro del Trentino 2016

Giro del Trentino 2016 var den 40. udgave af det italienske etapeløb Giro del Trentino. Løbet var en del af UCI Europa Tour 2016. Mikel Landa vandt løbet samlet.

Hold og ryttere

Danske ryttere 
Jakob Fuglsang kørte for

Etaperne

Trøjernes fordeling gennem løbet

Resultater

Eksterne henvisninger 
 Officielle hjemmeside 

UCI Europe Tour 2016
2016
European Graduate School

Europæiske Graduate School EGS, (tysk: Universität für Europäische Interdisziplinäre), er en graduate school i Schweiz, der blev grundlagt i 1994. Uddannelsesinstitutionen har primært fjernundervisning med et kort ophold i Saas-Fee i Schweiz.

Universitetet har to fakulteter: Kunst, Sundhed og Samfund Division, og medier og kommunikation Division.

Notable fakultetsansatte inkluderer Giorgio Agamben, Chantal Akerman, Pierre Alféri Judith Butler, Achille Mbembe, Avital Ronell og Sandy Stone.

Notable alumner og personer, der har gået på EGS, tæller John Maus, Gael García Bernal og Bruce Barber.

Referencer

Eksterne links 

 Europæiske Graduate School 

Uddannelse i Schweiz
Etableret i 1994
Tyrkiet Rundt

Tyrkiet Rundt er et tyrkisk etapeløb i landevejscykling.  Historisk set har løbet ikke haft nogen tiltrækning fra europæiske topryttere, indtil 2006 hvor det blev rangeret som 2.2 i UCI Europe Tour. Løbet er siden vokset og i 2017 kom det med på UCI World Tour-kalenderen. I 2020 rykkede det et niveau ned som 2.Pro som en del af UCI ProSeries. I 2023 rykkede det atter et niveau ned på UCI Europe Tour som 2.1.

Vindere

Referencer

Eksterne henvisninger 
 Officielle hjemmeside 
 CyclingArchives side
Kollow

Kollow er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kollow ligger tre kilometer syd for Schwarzenbek og ca. 28 km sydøst for Hamborg.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Nydalen Station (jernbane)

Nydalen Station (Nydalen stasjon eller Nydalen holdeplass) er en jernbanestation på Gjøvikbanen i Norge. Den ligger i bydelen Nordre Aker i Oslo i nærheden af mange kontorarbejdspladser. Desuden ligger Ring 3 i nærheden.

Stationen, der kun består af en perron med læskur, åbnede 18. november 1946 og har aldrig haft personlig betjening. Den har traditionelt været en af de mindre på Gjøvikbanen og blev således ikke betjent af Bergenstoget, da det gik denne vej. I 2009 havde stationen dog ca. 2.800 passagerer om ugen, hvilket var mere end en fordobling i løbet af de tre-fire foregående år.

I 2009 blev stationen opgraderet af Jernbaneverket. Den gamle træperron var lav, lå i kurve og var i så dårlig stand, at Jernbaneverket måtte bygge en ny. Den nye perron ligger 100-150 meter syd for den gamle perron og ikke længere i kurve. Den nye station der derved opstod er udformet efter moderne principper med en længere perron og bedre tilgængelighed. Betonperronen er 170 meter lang og har en højde på 76 cm over skinneoverkanten. Desuden kom der nyt læskur, bænke, nyt højtaleranlæg og belysning. I foråret 2010 blev der endvidere etableret cykelparkering. Den nye station kostede 22 mio. NOK, inklusive et bidrag på 4 mio. NOK fra Oslopakke 2. Hovedentreprenøren var Mesta AS.

Litteratur

Eksterne henvisninger 

 (Nye) Nydalen holdeplass tatt i bruk, Jernbaneverket

Stationer på Gjøvikbanen
Etableret i 1946
Jernbanestationer i Oslo
Edino Krieger

Edino Krieger (født 17. marts 1928 i Santa Catarina, Brasilien, død 6. december 2022) var en brasiliansk komponist, dirigent og violinist.

Krieger studerede komposition og violin på Musikkonservatoriet i Rio de Janeiro. Han studerede senere også hos Aaron Copland, Darius Milhaud og Ernst Krenek.

Han har skrevet en symfoni, orkesterværker, kammermusik, en klaverkoncert, strygerkvartetter, sange, filmmusik, balletmusik etc.

Udvalgte værker 

 Symfoni "Ludus" (1965)  - for orkester
 "Amazonas" (1974) - for orkester
 "Brasiliansk suite" (1955) - for orkester
 "Canticum Naturale" (1972) - for sopran og orkester

Kilde 
 Om Edino Krieger på thebiography.us

Komponister fra Brasilien
Dirigenter
Violinister
Henrique Dawid Korenchendler

Henrique Dawid Korenchendler (født 1948 i Rio de Janeiro, Brasilien) er en brasiliansk komponist, pianist, dirigent, lærer og professor.

Korenchendler studerede klaver, teori og komposition på Escola National de Musica hos bl.a. José de Lima Siqueira.

Han har skrevet 6 symfonier, orkesterværker, korværker, kammermusik, en violinkoncert, et requiem, klaverstykker etc.

Korenchendler blev lærer og professor på Villa-Lobos Institute of UniRio, og en Verdens omrejsende koncertpianist og dirigent.

Udvalgte værker 

 6 Symfonier
 Violinkoncert
 Requiem
 klaverstykker

Kilde 
 Om Henrique Dawid Korenchendler på musicweb-international.com 

Komponister fra Brasilien
Pianister fra Brasilien
Dirigenter
Lærere
Professorer
Böhmermann-affæren

Böhmermann-affæren er en politisk statsaffære omkring den tyske komiker Jan Böhmermann, som læste et digt højt i satireshowet Neo Magazin Royale i slutning af marts måned 2016, hvor han fornærmede den tyrkiske præsident Recep Tayyip Erdoğan med et profant sprogbrug.

Baggrunden for digtet var sangen "Erdowie, Erdowo, Erdogan", en sang som kritiserede Erdoğan i satireshowet Extra 3. Erdoğan ønskede af den tyske regering, at de forbød sangen. Svaret var en stor debat i Tyskland om Tyrkiet og pressefrihed . Jan Böhmermanns respons var skældsdigtet, hvor han som satiriker ville vise kunstens og pressefrihedens grænser. Han sagde udtrykkeligt, at et sådant digt er ulovligt i Tyskland, medens han læste digtet højt.

Erdoğan har anlagt sag mod komikeren for fornærmelse mod fremmed statsoverhoved og for injurier, StGB §103 og §104a.

Kilder 

Tysklands politik
Demis Visvikis

(Dimitrios Demetre) Demis Visvikis (født 1951 i Kairo, Egypten) er en græsk komponist og pianist.

Han studerede klaver og komposition på Musikkonservatoriet i Athen og bosatte sig herefter i Paris i 1970.

Visvikis har skrevet fem symfonier, orkesterværker, kammermusik, vokalmusik. to klaverkoncerter og klaverstykker etc.

Udvalgte værker 

 Symfoni nr. 1 "Sange om Verdensrummet" (1992-1994) - for orkester
 Symfoni nr. 2 "Mod sejren" (2002) - for orkester
 Symfoni nr. 3 "Dybdernes springvand" (2006) - for orkester
 Symfoni nr. 4 "Mindinger" (2010-2012) - for orkester
 Symfoni nr. 5 "Lyset fra Epiphanies" (2012-2013) - for orkester
 Klaverkoncert nr. 1 "Mysteriernes ø" (1994-1996) - for klaver og orkester
 Klaverkoncert nr. 2 "Stjerne haven" (2007-2008) - for klaver og orkester

Kilde 
 Om Demis Visvikis på musicweb-international.com 
 Om Demis Visvikispå fr.wikipedia.org

Komponister fra Grækenland
Pianister
Tahitianske kvinder på stranden

Tahitianske kvinder på stranden (fransk: Femmes de Tahiti) er et maleri af Paul Gauguin fra 1891. Maleriet forestiller to kvinder på stranden på Stillehavs øen Tahiti.

Maleriet findes på Musée d'Orsay, Paris, Frankrig.

I 1892 malede Gauguin et lignende maleri Parau api, (To kvinder fra Tahiti), som er i Galerie Neue Meisters samlingen af i Dresden. På tahitiansk, betyder "Parau" ord og "API" betyder nyt. Således "Parau api" forstås "hvad nyt". En almindelig hilsen er "Eaha te Parau api", eller "hvad (er der) nyt?"

Malerier fra 1891
Malerier af Paul Gauguin
Den russisk-tyrkiske krig (1828-1829)

Den russisk-tyrkiske krig i 1828–1829 blev udløst af Den græske uafhængighedskrig og brød ud, da den osmanniske sultan Abdülmecid lukkede Dardanellerne for russiske skibe efter, at Det russiske kejserrige i en alliance med Storbritannien og Frankrig havde besejret den osmanniske flåde under slaget ved Navarino den 20. oktober 1827.

Kampene 
I juni 1828 krydsede en russisk styrke under kommando af zar Nikolaj 1. Donau og rykkede ind i Dobrudsja, der var kontrolleret af Det osmanniske rige. Inden denne offensiv var en russisk styrke rykket ind i Valakiet, og havde okkuperet Brăila og București uden at møde modstand. Russerne koncentrerede sig derefter om de strategisk vigtigste steder i Bulgarien: Sjumen, Varna og Silistra. Varna blev indtaget den 29. september ved hjælp af den russiske Sortehavsflåde og en belejring. Sjumen viste sig vanskeligere at indtage. Den osmanniske styrke på 40.000 mand der stod imod russernes angreb og formåede at afskære de russiske forsyningslinjer. Sult og sygdomme tog livet af flere russiske soldater end kamphandlingerne. Da vinteren nærmede sig, trak de russiske styrker sig tilbage til Bessarabien.

Året efter gik russerne på ny i offensiv med udgangspunkt i Bessarabien. Efter hårde kampe formåede russerne den 19. juni 1829 at nå de mål, de ikke havde nået året i forvejen. Denne offensiv kom samtidig med en offensiv i det nordøstlige Anatolien, hvor russerne indtog Akhaltsikhe, Jerevan, Kars og Erzurum.

I juli startede de russiske styrker en ny offensiv på Balkan, og den 12. juli faldt Burgas i russiske hænder. De russiske styrker undgik den osmanniske styrke i Sliven og gik i stedet direkte mod Konstantinopel. Den 28. august udbrød der panik i byen, da de russiske styrker blot befandt sig 68km borte.

Fredsaftale 
I denne situation så den osmanniske sultan ikke andre muligheder end at indlede fredsforhandlinger, og en fredsaftale blev indgået i Adrianopel den 14. september. Fredsaftalen gav russerne det meste af den østlige Sortehavskyst frem til mundingen af Donau. Videre blev den russiske overhøjhed over Georgien og dele af Armenien anerkendt. Desuden fik Serbien selvstyre, og russerne opretholdt okkupationen af Moldavien og Valakiet i afventning af udbetaling af en betydelig krigserstatning fra Det osmanniske rige.

Rusland i 1800-tallet
Russisk-osmanniske krige
Krige i 1800-tallet
Superlove Greatest

Super love Greatest er det opsamlingsalbum fra det danske rockband Malurt. Det blev udgivet i 2005 og består af en CD med sange fra gruppens albums, samt en DVD med musikvideoer til gruppens største hits. I forbindelse med udgivelsen blev gruppen genfornet for at tage på en kort turne.

Spor 
CD
 "Kanonføde (Kold Krig)" - 2:50
 "Superlove" - 3:25
 "Sidste Station" - 3:54
 "CPR" - 2:29
 "Den Tid Det Tar" - 3:58
 "Tilbage Til Byen" - 3:29
 "Neonsolen" - 3:33
 "Mød Mig I Mørket" - 3:58
 "Lev Stærkt" - 2:50
 "Black-Out" - 3:49
 "Som Et Lyn" - 4:42
 "Spøgelser" - 3:07
 "Den Eneste I Verden" - 4:55
 "Gorilla Med Guldøl" - 3:29
 "Hjerte Af Is" - 3:03
 "Gi Dig Selv Fri" - 3:45
 "Hey Hey My My" - 4:01
 "Himlens Bagdør" - 4:26
 "Os To Nu" - 4:55
 "De Vildeste Fugle" - 4:25
 "Vi Ses Igen" - 2:26

DVD
 "Spøgelser"
 "Hjerte Af Is"
 "Gorilla Med Guldøl"
 "Den Eneste I Verden"
 "Gammel Kærlighed"
 "Sidste Station"
 "CPR"
 "Superlove"
 "Neonsol"
 "Panik"

Referencer

Eksterne henvisninger 

Malurt-album
Album fra 2005
Karen Brahes Folio

Karen Brahes Folio (Odense, Landsarkivet for Fyn, Karen Brahe E I,1, også kendt som Karen Brahes Foliohåndskrift) er en samling af  danske ballader fra omkring 1583. Manuskriptet indeholder følgende navne, som man antager har ejet det:: E Mett Lange, Knud Brahe 1583; Ellen Giøe, Otto Giøe, Torpegaard 17. september 1628. Manuskriptets moderne navn stammer fra den senere ejer Karen Brahe (1657-1736) der var en dansk adelskvinde og bogsamler.

Med omkring 200 ballader er manuskriptet en af de største tidlige samlinger af danske folkesange (og i Skandinavien), og har nogle af de tidligste tekster på ballader som Elveskud, Herr Bøsmer i elverhjem og Harpens Kraft. Omkring det tidspunkt, hvor det blev skrevet eller kort efter, har det tilsyneladende været eget af Margrethe Lange fra Engelsholm ved Vejle. Det stemmer overens med en stærk indflydelse af jysk dialekt i teksterne. I dag findes manuskriptet på Landsarkivet for Fyn i Odense.

Se også 
 Danmarks gamle Folkeviser

Referencer 

Folkemusik fra Danmark
Six Was Nine

Six Was Nine var en tysk pop/soul gruppe, som blev dannet i 1992 af sanger Achim Degen og guitarist Markus Tiedemann. Gruppen var aktiv i årene 1992-1998. 

De udgav i 1994 singlen "Drop Dead Beautiful" som blev gruppens største succes.

Diskografi 
 1992: A Few Bold Strokes Of The Brush
 1994: Let I Come Your Way
 1996: Walk With The Spirits
 1998: Now And Zen

Eksterne henvisninger 
 

Musikgrupper fra 1992
Ophørt i 1998
Musikgrupper fra Tyskland
Lasse Quvang Rasmussen

Lasse Quvang Rasmussen (født 8. september 1989) var formand for Danmarks Socialdemokratiske Ungdom fra 2016 til 23. november 2017.

Politisk karriere 
Lasse Quvang Rasmussen var til Europaparlamentsvalget i 2014 kandidat for Socialdemokraterne. Her fik han 12.412 stemmer. Han blev dog ikke valgt ind. 

Han var politisk medarbejder for DSU, inden han blev valgt til forbundsformand.

Afgang i utide 
Den 24. november 2017 trak han sig fra formandsposten, fordi han var "overbelastet og udmattet". Godt et år senere blev det kendt, at fratrædelsen skyldtes, at han havde optrådt grænseoverskridende over for kvindelige DSU-medlemmer.

Referencer 

Formænd for Danmarks Socialdemokratiske Ungdom
Albert Hansen (flertydig)

Albert Hansen er navnet på flere personer:
 Albert Hansen (død 1593) – dansk biskop i Aarhus Domkirke.
 Albert Hansen (afdelingsforstander) (20/9-1901 – 6/6-1979) – dansk afdelingsforstander, cand.pharm. & dr.phil.
 Albert Hansen (laboratoriedirektør) (2/10-1888 – 23/9-1968) – dansk laboratoriedirektør, cand.pharm. (Christian Albert Hansen).
Louis Renault (jurist)

Louis Renault (født 21. maj 1843, død 8. februar 1918) var en fransk jurist. I 1907 blev han sammen med Ernesto Teodoro Moneta tildelt Nobels fredspris for arbejdet med fredskonferencen i Haag.

Referencer

Eksterne henvisninger 

Modtagere af Nobels fredspris
Jurister fra Frankrig
Nobelprismodtagere fra Frankrig
José De Paiva Netto

José De Paiva Netto (født 2. marts 1941 i Rio de Janeiro, Brasilien) er en brasiliansk komponist, forfatter og producer.

Netto studerede komposition på Colégio Pedro i Rio de Janeiro og senere privat hos forskellige lærere.

Han er også pladeproducent og en anerkendt forfatter i Brasilien. Netto har skrevet 2 symfonier, orkesterværker, korværker og popmusik etc.

Udvalgte værker 
 Apocalypse Symphony – for solister, kor og orkester (komponeret i samarbejde med Almeida Prado)
 Suite Aquarius - A Danza dos Mundos – for orkester
 Negrada-Jesus O Grande Libertador – for kor og orkester
 O Mistério de Deus Revelado – for kor og orkester

Kilde 

 Om José De Paiva Netto på paivanetto.com
 Om José De Paiva Netto på musicweb-international.com 

Komponister fra Brasilien
Producenter
Forfattere fra Brasilien
Personer fra Rio de Janeiro
Ludwig Quidde

Prof. dr. Ludwig Quidde (født 23. marts 1858 i Bremen, død 4. marts 1941 i Genève) var en tysk historiker, forfatter, politiker og pacifist. Han fik Nobels fredspris i 1927 sammen med franskmanden Ferdinand Buisson.

Referencer

Eksterne henvisninger 

Modtagere af Nobels fredspris
Nobelprismodtagere fra Tyskland
Hermann Staudinger

Hermann Staudinger (født 23. marts 1881, død 8. september 1965) var en tysk kemiker, der demonstrerede eksistensen af makromolekyler, hvilket han karakteriserede som polymerer. Han modtog nobelprisen i kemi for sit arbejde i 1953. Han er også kendt for at have opdaget ketener og for Staudingerreaktionen.

Referencer

Eksterne henvisninger 
 Staudinger's Nobel Foundation biography
 Staudinger's  Nobel Lecture Macromolecular Chemistry

Kemikere fra Tyskland
Nobelprismodtagere i kemi
Tyskere i 1900-tallet
Antônio Carlos Jobim

Antonio Carlos Jobim, også kendt som Tom Jobim (født 25 januar 1927 i Rio de Janeiro, Brasilien - død 8 december 1994 i New York City, USA), var en brasiliansk komponist, musiker og sanger.

Tom Jobim regnes i musikbranchen for at være faderen til den latinamerikanske musikstil bossa nova, selv om det ofte er hans samarbejdsparter, guitaristen og sangeren Joao Gilberto, der får tillagt denne titel i vestlige medier. Dette skyldes måske, at deres album med saxofonisten Stan Getz, som gjorde bossa nova'en kendt i Vesten i 1964, slet og ret hed Getz/Gilberto, mens Jobim på coveret var henvist til en mindre featuring-rolle.

Jobim var en af Brasiliens mest indflydelsesrige sangskrivere i det 20. århundrede, og mange af hans sange fra 1960'erne, som f.eks. The Girl From Ipanema, Wave, Desafinado, One Note Samba og Corcovado (Quiet Nights) er i dag blevet klassikere, der er indspillet i mange coverversioner verden over, både indenfor pop- og jazzgenren. Han var selv inspireret af komponister som Claude Debussy, Maurice Ravel, og sin egen landsmand Heitor Villa-Lobos, samt af jazzmusikken og den latinamerikanske folkloremusik.

Hans produktion omfatter mere end 400 samba- og bossanova-sange, og han samarbejdede med mange kunstnere, bl.a. jazzmusikerne Stan Getz, Wayne Shorter, Charlie Byrd, Herbie Hancock, Herbie Mann og Frank Sinatra. Desuden arbejdede han sammen med mange sydamerikanske kunstnere, bl.a. sangskriveren Chico Buarque, sangerne & guitaristerne Edu Lobo og João Gilberto, forfatteren Vinícius de Moraes og Brasiliens store sangerinde, Elis Regina.

Jobim og Elis Regina udgav sammen albummet Elis & Tom i 1974, bl.a. med Jobim's hit, Águas de Março, som de sang sammen i en duet, der i dag regnes for at være en af de største brasilianske populærudgivelser nogensinde.

Antonio Carlos Jobim har modtaget adskillige udmærkelser for sit arbejde både før og efter sin død, bl.a. Songwriters' Hall of Fame i 1991, Ordem do Mérito Cultural i 2007, samt pladebranchens Grammy Lifetime Achievement Award i 2012. Han blev begravet efter en fire timer lang sørgeparade igennem Rio de Janeiro og ligger i en grav tæt ved sin samarbejdspartner gennem flere årtier, tekstforfatteren til mange af hans sange, Vinícius de Moraes, der døde i 1980.

Udvalgte Sange 

 Garota de Ipanema - (The Girl from Ipanema)
 Wave
 Corcovado - (Quiet Nights)
 O Grande Amor
 Águas de Março
 Dindi
 Agua de Beber
 Triste
 Desafinado
 Insensatez - (How Insensitive)
 So Danco Samba
 Chega de Saudade
 Samba de Uma Nota Só - (One-Note-Samba)

Referencer

Eksterne henvisninger 
 

Komponister fra Brasilien
Multiinstrumentalister
Personer fra Rio de Janeiro
Charles Dow

Charles Dow (6. november 1851 – 4. december 1902) var en amerikansk journalist, der var med til at stifte Dow Jones & Company sammen med Edward Jones og Charles Bergstresser. Han var også med til at grundlægge The Wall Street Journal.

Eksterne henvisninger 
 Dow Jones History
 Dow Jones Indexes home page 
 Dow Jones Averages historical, research and trivia page 
 American National Biography
 The Motley Fool 

Journalister fra USA
Neoplasticisme

Neoplasticisme (fra  fr.  néo-plasticisme, ned. nieuwe-beelding "ny gestaltning" "nyt billedsprog") er en kunstteori som omkring 1917 blev fremført af De Stijl, en gruppe kunstnere som forandrede æstetikken, blandt dem Piet Mondrian og Theo van Doesburg.

Et princip for gruppen var at kunsten skulle være helt og holdent abstrakt. De foreskrev brug af elementære former i kunsten, i særdeleshed kuber, vertikaler og horisontaler. Kun rette vinkler horisontalt eller vertikalt måtte anvendes, og farverne skulle være de enkle grundfarver rød, gul og blå med tillæg af hvidt, sort og gråt.

Piet Mondrian var inspireret af teosofien, og hans maleri var en søgen efter den orden som rådede bag "det for øjnene givne". De vertikale linjer kan tolkes som det teosofferne kalder det "maskulint konstruktive", og de horisontale som det "feminint passive". Derfor er det muligt at se hans maleri som en slags søgen efter balance og harmoni i dybere forstand.

Galleri

Se også
 Plastik (kunst) / Formende kunst 
 De Stijl

Noter

Eksterne henvisninger

 "Neoplastizismus"  i Das große Kunstlexikon af P. W. Hartmann (de) 

Kunstretninger
Modernisme
Etableret i 1917
Margaretha af Luxembourg

Margaretha af Luxembourg (født 15. maj 1957) er en luxemburgsk prinsesse. Hun er fjerde barn og anden datter af storhertug Jean og storhertuginde Joséphine-Charlotte. Siden 1982 har hun været gift med prins Nikolaus af Liechtenstein, en yngre søn af fyrst Franz Josef 2. af Liechtenstein, med hvem hun har fire børn.

Anetavle 

Huset Bourbon-Parma
Prinsesser af Luxembourg
Prinsesser af Liechtenstein